
DR 30.11.2005 31 

 

budaya daripada Kepulauan Riau Sumatera.  Jadi ini perlu diberikan satu rakaman, 
perlu dijadikan satu rakaman sebagai pengiktirafan yang boleh diberikan penghargaan 
juga oleh pihak kementerian, terima kasih.  

Dato’ Wong Kam Hoong:  Terima kasihlah Yang Berhormat.  Dalam Rang 
Undang-undang Warisan Kebangsaan, kementerian akan beri pengiktirafan kepada 
pengamal tokoh seni yang masih hidup.  Mungkin diberikan elaun juga, jangan 
bimbanglah Yang Berhormat.  Tentang mempertingkatkan galakan membaca, ini saya 
sudah jawab.   

Yang Berhormat bagi Gerik mencadangkan untuk mewujudkan memorial 
perang untuk memberitahu generasi muda.  Cadangan Yang Berhormat adalah baik 
dan akan diambil perhatian.  Setakat ini pihak kementerian menumpukan kepada 
penubuhan memorial mengenai tokoh-tokoh negara.  Negara kita mencapai 
kemerdekaan tidak melalui proses peperangan.  Justeru, kementerian saya memang 
telah merancang untuk menubuhkan pustaka sejarah demokrasi, untuk menggantikan 
memorial perang.  Projek ini masih dalam kajian untuk mengenal pasti bahan-bahan 
untuk dipamerkan. 

Tentang berapa ramai yang mengunjungi Memorial Tun Dr. Mahathir di 
Langkawi, bangunan adalah merujuk kepada tokoh yang telah meninggal dunia.  Di 
Langkawi adalah Galeri Perdana yang khusus dibina untuk Dr. Mahathir.  Galeri ini 
adalah di bawah kelolaan Lembaga Pembangunan Langkawi, iaitu LADA.  Oleh itu, 
kementerian tidak mempunyai statistik mengenai pelawat-pelawat yang datang 
berkunjung sama ada dari dalam dan luar negeri.   

Beliau juga menyentuh tentang penubuhan Muzium Etnologi Dunia Melayu.  
Apakah status projek ini?  Untuk makluman Yang Berhormat, adalah benar Muzium 
Etnologi Dunia Melayu (MEDM) dirancang di Taman Pantun UKM.  Namun demikian, 
sebelum projek pembinaan dimulakan, kementerian telah menerima cadangan untuk 
menempatkan di Percint 5 Putrajaya.  Walau bagaimanapun, projek ini akan diteruskan 
pada Rancangan Malaysia Kesembilan sebagai sebahagian daripada cadangan Projek 
Kompleks Muzium Negara yang turut mengandungi Muzium Alam Semula jadi di dalam 
kawasan Muzium Negara sekarang.   

Yang Berhormat bagi Gerik juga menyentuh tentang kakitangan Pejabat 
Kebudayaan dan Kesenian Negeri tidak mencukupi.  Pada masa ini, kementerian ada 
14 buah jabatan kebudayaan dan kesenian negeri.  Jumlah besar jawatan bagi jawatan 
kebudayaan dan kesenian negara adalah 226 jawatan, 50 di ibu pejabat dan 176 di 
negeri.  Kementerian akan mengemukakan permohonan tambahan jawatan sebanyak 
288 jawatan lagi kepada pihak JPA.  Jumlah tersebut mengambil kira pegawai di 
peringkat negeri yang dapat memantau aktiviti di peringkat zon dan daerah.  Setakat ini 
permohonan di peringkat daerah belum lagi dikemukakan, kerana penambahan 
pegawai dalam bilangan yang besar secara sekali gus sukar dipertimbangkan oleh 
JPA.  Kementerian dari semasa ke semasa akan sentiasa menilai keperluan sumber 
manusia bagi memastikan sumber manusia mencukupi untuk melaksanakan program 
pembangunan seni dan budaya negara. 

Beliau juga membangkit tentang Festival Filem Malaysia iaitu kenapa tidak 
diadakan berselang seli di Kuala Lumpur dan bandar lain.  Penganjuran Festival Filem 
Malaysia diakui mendapat sambutan apabila mendapatkan di negeri-negeri.  Oleh 
kerana faktor kewangan dan logistik, festival filem kini hanya tertumpu di Kuala Lumpur 
sahaja.  Penganjuran di negeri-negeri boleh diadakan sekiranya mendapat sokongan 
dan komitmen dari kerajaan negeri.  Tentang bilakah kementerian akan menubuhkan 
Arked filem, mengenai itu FINAS sedang bekerjasama dengan Jabatan Arkib Negara 
untuk menyimpan filem-filem tempatan di Arkib Negara.  FINAS telah menyerah filem 
tempatan yang ada dalam simpanan FINAS kepada Jabatan Arkib Negara.  Pusat 
audio visual sedang diusahakan di bawah Rancangan Malaysia Kesembilan dengan 
kos RM25 juta oleh Jabatan Arkib Negara. 

Yang Berhormat bagi Rembau mencadangkan supaya pengusaha negara 
Malaysia mengambil alih perpustakaan di peringkat daerah dan negeri.  Untuk 
makluman Yang Berhormat, kertas kabinet mengenai memorandum ke arah 
menyelaras khidmat dan pengurusan perpustakaan Awam Negeri kecuali Sabah dan 
Sarawak telah diluluskan.  Perancangan bagi pelaksanaan dalam peringkat 
perbincangan dengan jabatan dan kementerian, yang terlibat. 



budaya daripada Kepulauan Riau Sumatera. Jadi ini perlu diberikan satu rakaman, perlu dijadikan satu rakaman sebagai pengiktirafan yang boleh diberikan penghargaan juga oleh pihak kementerian, terima kasih. Dato' Wong Kam Hoong: Terima kasihlah Yang Berhormat. Dalam Rang Undang-undang Warisan Kebangsaan, kementerian akan beri pengiktirafan kepada pengamal tokoh seni yang masih hidup. Mungkin diberikan elaun juga, jangan bimbanglah Yang Berhormat. Tentang mempertingkatkan galakan membaca, ini saya sudah jawab. Yang Berhormat bagi Gerik mencadangkan untuk mewujudkan memorial perang untuk memberitahu generasi muda. Cadangan Yang Berhormat adalah baik dan akan diambil perhatian. Setakat ini pihak kementerian menumpukan kepada penubuhan memorial mengenai tokoh-tokoh negara. Negara kita mencapai kemerdekaan tidak melalui proses peperangan. Justeru, kementerian saya memang telah merancang untuk menubuhkan pustaka sejarah demokrasi, untuk menggantikan memorial perang. Projek ini masih dalam kajian untuk mengenal pasti bahan-bahan untuk dipamerkan. Tentang berapa ramai yang mengunjungi Memorial Tun Dr. Mahathir di Langkawi, bangunan adalah merujuk kepada tokoh yang telah meninggal dunia. Di Langkawi adalah Galeri Perdana yang khusus dibina untuk Dr. Mahathir. Galeri ini adalah di bawah kelolaan Lembaga Pembangunan Langkawi, iaitu LADA. Oleh itu, kementerian tidak mempunyai statistik mengenai pelawat-pelawat yang datang berkunjung sama ada dari dalam dan luar negeri. Beliau juga menyentuh tentang penubuhan Muzium Etnologi Dunia Melayu. Apakah status projek ini? Untuk makluman Yang Berhormat, adalah benar Muzium Etnologi Dunia Melayu (MEDM) dirancang di Taman Pantun UKM. Namun demikian, sebelum projek pembinaan dimulakan, kementerian telah menerima cadangan untuk menempatkan di Percint 5 Putrajaya. Walau bagaimanapun, projek ini akan diteruskan pada Rancangan Malaysia Kesembilan sebagai sebahagian daripada cadangan Projek Kompleks Muzium Negara yang turut mengandungi Muzium Alam Semula jadi di dalam kawasan Muzium Negara sekarang. Yang Berhormat bagi Gerik juga menyentuh tentang kakitangan Pejabat Kebudayaan dan Kesenian Negeri tidak mencukupi. Pada masa ini, kementerian ada 14 buah jabatan kebudayaan dan kesenian negeri. Jumlah besar jawatan bagi jawatan kebudayaan dan kesenian negara adalah 226 jawatan, 50 di ibu pejabat dan 176 di negeri. Kementerian akan mengemukakan permohonan tambahan jawatan sebanyak 288 jawatan lagi kepada pihak JPA. Jumlah tersebut mengambil kira pegawai di peringkat negeri yang dapat memantau aktiviti di peringkat zon dan daerah. Setakat ini permohonan di peringkat daerah belum lagi dikemukakan, kerana penambahan pegawai dalam bilangan yang besar secara sekali gus sukar dipertimbangkan oleh JPA. Kementerian dari semasa ke semasa akan sentiasa menilai keperluan sumber manusia bagi memastikan sumber manusia mencukupi untuk melaksanakan program pembangunan seni dan budaya negara. Beliau juga membangkit tentang Festival Filem Malaysia iaitu kenapa tidak diadakan berselang seli di Kuala Lumpur dan bandar lain. Penganjuran Festival Filem Malaysia diakui mendapat sambutan apabila mendapatkan di negeri-negeri. Oleh kerana faktor kewangan dan logistik, festival filem kini hanya tertumpu di Kuala Lumpur sahaja. Penganjuran di negeri-negeri boleh diadakan sekiranya mendapat sokongan dan komitmen dari kerajaan negeri. Tentang bilakah kementerian akan menubuhkan Arked filem, mengenai itu FINAS sedang bekerjasama dengan Jabatan Arkib Negara untuk menyimpan filem-filem tempatan di Arkib Negara. FINAS telah menyerah filem tempatan yang ada dalam simpanan FINAS kepada Jabatan Arkib Negara. Pusat audio visual sedang diusahakan di bawah Rancangan Malaysia Kesembilan dengan kos RM25 juta oleh Jabatan Arkib Negara. Yang Berhormat bagi Rembau mencadangkan supaya pengusaha negara Malaysia mengambil alih perpustakaan di peringkat daerah dan negeri. Untuk makluman Yang Berhormat, kertas kabinet mengenai memorandum ke arah menyelaras khidmat dan pengurusan perpustakaan Awam Negeri kecuali Sabah dan Sarawak telah diluluskan. Perancangan bagi pelaksanaan dalam peringkat perbincangan dengan jabatan dan kementerian, yang terlibat.